
a MAKARSKA 1966. 


Dozvolom crkvene vlasti. 


Preštampano iz knjige ,BOGOSLUŽJE“ (0. Jure Radić, 
Makarska 1966) za upotrebu u Krčkoj biskupiji. 


| 
Izdaje: Franjevačka,Bagoslovija — Makarska 


Tisak: Stamparsko poduzeće »Franjo Kluz“ — omiš. 


ZNACENJE CRKVENE VECERNJE MOLITVE 


VECERNJA (Vesperae) js dio crkvenog bogoslužja koji je 
određen za posvećenje večernjeg sumraka. Ovaj novozavjetni 
prinos večernje hvale je produženje starozavjetne ,,večernje 
žrtve" (PS. 140, 2). 


Nastupa noć — približava se smrt. Za Krista je smrt bila 
početak slavnog prelaza - Pashe, koja je završila pobjedono- 
snim uskrsnućem i slavnim uzašašćem. U večer Velikog četvr- 
tka držao je Spasitelj s apostolima večeru Pashe kod koje je 
pjevao iste psalme što ih mi pjevamo na Večernji nedjelje. 
»»X otpjevavši zahvalne pjesme, iziđoše na goru Maslinsku'" (Mt 
26, 30). — U večer na dan svoga uskrsnuća ukazao se Spasitelj 
prvi put svojim učenicima. 


Kristova Pasha je izvor ,,divnog otajstva čitave Crkve"! 
(Uredba o sv. bogoslužju, 5). Crkva s Kristom bez prestanka 
u liturgiji spominje i slavi Pashu — Kristov i svoj prelaz 
s ovoga svijeta na drugi. Osivaruje svakog dana ono što je 
napisano o Mojsiju: ,Vjerom je svetkovao Pashu" (Hebr 11, 28). 
Misterij Pashe je glavni misterij kršćanstva — Večernja, pje- 
sma tog misterija, glavni je čas dnevnog bogoslužja. 


Vrhunac večernjeg bogoslužja je pjesma presv. Djevice 
»Veliča...' koja u njezinim ustima ima najpotpuniji smisao 
u času njezina slavnog prelaza s ovoga svijeta (Isp. evanđelje 
na Veliku Gospu). Crkva koja u svetoj Bogorodici ,,kao u pre- 


“čistoj slici s veseljem promatra ono što sama želi i nada se 


biti" (Uredba o sv. bogoslužju, 103) — pjeva s njom zajedno 
pjesmu Pobjedniku tame, Predvodniku svih koji kroz tamu idu 
K svjetlu, kroz žalost k radosti, kroz smrt k životu. 


Nekoć se na počeiku Večernje blagosivalo svjetlo slično 
Kao na početku Uskrsnog Bdjenja (liturgia lucernalis), a i da- 
nas je propisano da kod javnog moljenja gore svijeće na 
oltaru. Pio XII piše da se Večernja ima moliti ,,u doba kad se 
užiže svjetlo" (Enciklika ,,Mediator“). 


Neka naš glas, združcn s glasom Crkve u večernjoj pjesmi 
hvale, izražava našu spremnost da se borimo protiv tame, da 
zajedno s Kristom budemo ,svjetlo svijeta“ (Mt 5, 13), pa da 
»»poslije mračnih pogibli ovoga svijeta prispijemo do svjetlosti 
neugasive“ (Bogoslužje Svijećnice). 


RED VEČERNJE 


Ovo je redosljed nedjeljne Večernje. Na obične nedjelje 
vlastita je antifona za Veliča i molitva koja je ista kao na Misi 
tog dana. Ovdje doneseni psalmi su uglavnom isti i na blag- 
dane, a ako nisu isti, onda su doneseni ili označeni među 
promjenljivim dijelovima. Na blagdane su antifone, čitanje, 
himan i zaziv vlastiti; molitva je od Mise dotičnog blagdana. 

i Bože, u pomoć mi priteci. — Gospodine, 
pohiti da mi pomogneš. 

Slava Ocu i Sinu i Duhu Svetomu. Kako bi- 
jaše na početku, tako i sada i vazda i u vijeke 
vjekova. Amen. — Aleluja. 


(Mjesto Aleluja između Sedamdesetnice i Uskrsa reče se 
Hvala tebi, Gospodine, Kralju vječne slave). 


1. Antifona 


Reče Gospodin Gospodinu mojemu: ,,Sjedi 
uz desnu moju*. 


(Kad je ova antifona, psalam počinje drugim retkom 

»Dok ne...) 
PSALAM 109 

Reče Gospodin Gospodinu mojemu: * »sjedi 
uz desnu moju, 

Dok ne položim neprijatelje tvoje * za pod- 
nožje nogama tvojim“. 

Gospodin će pružiti sa Siona moćno žezlo 
tvoje: * ,Vladaj posred neprijatelja svojih! 

Uz tebe je kraljevska vlast * na dan rođenja 
tvojega u svetom sjaju. 

Prije Danice, poput rose * rodih tebe“. 

Zakle se Gospodin i neće se pokajati: ,Ti si 
svećenik dovijeka * po redu Melkisedekovu“. 

Gospodin je s desne tvoje, * satrt će kraljeve 
u dan gnjeva svojega. 


pi 


Sudit će narodima, nagomilati mrtvace, * 
smrviti glave širom zemlje. 

Iz bujice će na putu piti, * zato će uzdignuti 
glavu. 

Slava Ocu i Sinu * i Duhu Svetomu. 

Kako bijaše na početku, tako i sada i vazda * 
iu vijeke vjekova. Amen. 

Ponovi se antifona: Reče Gospodin... 


2. Antifona ; 
Velika su djela Gospodnja, vrijedna da o 
njima razmišljaju oni koji ih ljube. 
PSALAM 110 


Slavit ću Gospodina iz svega srca * u skup- 
štini pravednika i u zboru. 

Velika su djela Gospodnja, * vrijedna. da o 
njima razmišljaju oni koji ih ljube. 

Veličanstvena su i slavna djela njegova, * a 
pravednost njegova ostaje dovijeka. 

Učinio je čudesa svoja na trajnu uspomenu, * 
milosrdan i blag je Gospodin. 

Hranu je dao onima, koji ga se boje, * do- 
vijeka će se spominjati zavjeta svoga. 

Snagu djela svojih očitova narodu svome, * 
da mu dade u posjed narode. i 

Djela ruku njegovih vjerna su i pravedna, * 
pouzdane su sve naredbe njegove 

Utvrđene su u vijeke vjekova, * stvorene u 
jakosti i pravdi. | 

Otkupljenje posla narodu svome, postavi za- 
uvijek zavjet svoj, * sveto je i časno ime njegovo. 


Strah je Gospodnji početak mudrosti, mudri 
su svi oni koji ga štuju. * Slava njegova ostaje 
dovijeka. 

Slava Ocu... 

Ponovi se antifona: Slavit ću Gospodina... 


3. Antifona 


Tko se boji Gospodina, raduje se veoma nje- 

govim zapovijedima. 
PSALAM 111 

Blago čovjeku, koji se boji Gospodina, *-koji 
se raduje veoma njegovim zapovijedima. 

Jako će biti na zemlji potomstvo njegovo, * 
rod će pravednika biti blagoslovljen. 

Imutak i bogatstvo bit će u domu njegovu, * 
i darežljivost njegova trajat će uvijeke. 

Kao svjetlo u tami, sja on pravednicima, * 
blag je i milosrdan i pravedan. 

Dobro je čovjeku, koji je milostiv i darež- 
ljiv, * i poslove svoje uređuje po pravici. 

Neće posrnuti nikada, * vječna je uspomena 
na pravednika, 

Ne boji se zla glasa, * smireno je srce nje- 
govo, uzda se u Gospodina. 

Stalno je srce njegovo, ne boji se, * dok ne 
ugleda, kako su poniženi protivnici njegovi. 

Dijeli i daje siromasima, darežljivost njego- 
va ostaje dovijeka, * uzdići će se snaga i slava 
njegova. 

A grješnik će vidjeti i bjesniti, škripat će 
zubima i ginuti. * Želja će grješnika propasti. 

Slava Ocu... 


Ponovi se antifona: Tko se... 
4. Antifona 
Neka bude hvaljeno ime Gospodnje uvijeke. 


PSALAM 112 
Hvalite, sluge Gospodnji, * hvalite ime Go- 
spodnje. 
Bilo ime Gospodnje blagoslivano * od sada 
i dovijeka. 
Od istoka sunčanoga do zapada * bilo hva- 


.ljeno ime Gospodnje. 


Uzvišen je nad svim narodima Gospodin, * 
inad nebesima je slava njegova. 

Tko je kao Gospodin, Bog naš, koji prebiva 
na visini * i gleda stvari neznatne na nebu i na 
zemlji? 

On diže ubogoga sa zemlje, * i iz blata uz- 
visuje siromaha, 

Da ga smjesti s poglavicama, * s poglavicama 
puka svojega. 

On daje da nerotkinja prebiva u kući * i čini 
je majkom koja se veseli djeci. 

Slava Ocu... 

Ponovi se antifona:; Neka bude hvaljeno... 

5. Antifona 
Naš je Bog na nebu, sve što htjede učini. 
PSALAM 113 


Kad je izlazio Izrael iz Egipta, * dom Jakov- 


ljev iz naroda tuđega. 
Postade Juda svetište njegovo, * Izrael kra- 


ljevstvo njegovo. 


More vidje i pobježe, * Jordan se okrenu 
natrag. : 

Brda poskočiše kao ovnovi, * brežuljci kao 
jaganjei | m : 

Što je tebi, more, da bježiš? * Tebi, Jordane, 
da se okrećeš natrag? 

Brda, što skačete kao ovnovi, * brežuljci, 
kao jaganjci? 

Pred licem Gospodnjim, potresi se zemljo, * 
pred licem Boga Jakovljeva. 

On pretvori kamen u jezero, * stijenu u iz- 
vore voda. 

Ne nama, Gospodine, ne nama, .već imenu 
svojemu daj slavu, * radi milosrđa svoga, radi 
vjernosti svoje, ž 

Zašto da govore narodi: * ,,Gdje je Bog nji- 
hov?“ 

Naš Bog je na nebu, * sve što htjede učini. 

Idoli su njihovi srebro i zlato, * djelo ruku 
čovječjih. 

Usta imaju a ne govore, * oči imaju a ne 
vide. 

Uši imaju a ne čuju, * nos imaju a ne mirišu. 

Ruke imaju a ne pipaju, noge imaju a ne 
hodaju, * glasa ne davaju iz grla svojega. 

Njima će biti slični oni koji ih izrađuju, * 
svi koji se u njih uzdaju. 

Dom se Izraelov uzda u Gospodina, * on je 
njihov pomoćnik i štit, 

Dom se Aronov uzda u Gospodina, * on je 
njihov pomoćnik i štit. 


Koji se boje Gospodina, uzdaju se u Gospo- 
dina, * on je njihov pomoćnik i štit, 

Gospodin misli na nas * on će nas blagoslo- 
viti. 

On će blagosloviti kuću Izraelovu, * blago- 
slovit će kuću Aronovu. 

Blagoslovit će one koji se boje Gospodina, * 
jednako malene kao i odrasle. 

Gospodin će vas umnožiti, * vas i djecu vašu. 

Budite blagoslovljeni od Gospodina * koji je 
stvorio nebo i zemlju. 

Nebo je nebo za Gospodina, * a zemlju je 
dao sinovima ljudskim. 

Mrtvi ne hvale Gospodina, * niti itko od onih 
koji silaze u mjesto pokoja. 

Nego mi blagosivljamo Gospodina, * i sada 
i dovijeka. 

Slava Ocu... 

Ponovi se antifona: Naš je... 


ČITANJE (2 Kor 1, 3—4) 


Blagoslovljen Bog i Otac Gospodina našega Isusa 
Krista, Otac milosrđa i Bog svake utjehe koji nas tješi 
u svakoj nevolji našoj. — Bogu hvala. 


HIMAN 


O dobri Stvorče svjetlosti, 
Što daješ svjetlo svagdanje, 
Što stvarat svijet započinješ 
Stvorenjem svjetla prvoga, 


I danom zoveš časove, 

Što vežu jutro s večerom. 

Već pada tama večernja, 

Čuj molbe naše, čuj nam plač! 


Ne pusti, da nam porok.ljut 
U duši život uduši, 
Da tebe s uma smetnuvši 
U grijehe ona utone. 
Na molitvu je potiči, 
Daj život joj zadobiti; 
Daj bježati od prijestupa 
I okajat bezakonja. 
Podijeli, Oče milostiv, 
I Sine jednak Ocu svom, 
Što s njim i s Duhom Presvetim 
U kraju vladaš vječitom. — Amen, 


ZAZIV 


Neka se vine, Gospodine, molitva moja. — 
Kao tamjan pred licem tvojim. 
ANTIFONA ZA VELIČA je vlastita. 
Pjesma bl. Djevice Marije (Lk. 1, 46—55) 
Veliča * duša moja Gospodina. 
I raduje se duh moj * u Bogu spasu mojemu. 
Što je pogledao na poniženje sluškinje svo- 
je, * jer gle, odsad će me zvati blaženom svi na- 
raštaji. 
Jer mi učini velike stvari svesilni, * i sveto 
je ime njegovo. 
I milosrđe je njegovo od koljena do koljena * 
onima koji ga se boje. ' 
Pokazuje jakost mišicom svojom, * razasipa 
one, koji su oholi u mislima srca svojega. 
Skida s prijestolja silne vladare * i visoko 
diže ponizne. 
Napunja gladne dobara * a bogataše otpušta 
prazne. 
Štiti Izraela slugu svojega * sjećajući se mi- 
losrđa svoga. : 

Kao što je obećao ocima našim, * Abrahamu 
i potomstvu njegovu dovijeka. 

Slava Ocu... 

Ponovi se antifona. 


Gospodin s vama. — I s duhom tvojim. 


(Ako ne predvodi svećenik ili đakon, mjesto tog zaziva 
reče se: Gospodine, usliši molitvu moju. — I vapaj moj k tebi 
da dođe). 


MOLITVA vlastita iz Mise dotičnog dana. 
Gospodin s vama. — I s duhom tvojim. 
(Tli Gospodine, usliši... kao prije molitve). 


Blagosivajmo Gospodina. — Bogu hvala. 
Duše vjernih po milosrđu Božjem počivale 
u miru. — Amen. 


PROMJENLJIVI DIJELOVI VEČERNJE 
Nedjelje Došašća 
Psalmi kao u Redu Večernje str, 4—9, 


HIMAN 
Nebesa Stvorče zvjezdanih, 
Svog puka vječna svjetlosti, 
O Spasitelju ljudi svih: 
Usliši naše molitve. 3 
Kad imo svijet je propasti 
Od prijevara sotoninih, 
Ti sam si, dirnut ljubavlju, 
Lijek post& bolesnicima. 
Da grijeh nam opći okaješ, 
Izišo na križ gorki si 
Iz Djevičina svetišta 
Ko bijelo janje žrtveno. 
Pred tvojom moći preslavnom, 
Pred samim tvojim imenom 
I nebo ko i podzemlje 
Od strave dršćuć klanja se. 


ln 


Čuj molbu nam, Gospodine, 
Ti Suče suda strašnoga: 
Dušmani ljuti nasrću, 
Oružaj puk svoj milošću. 
Gospodstvo, slava, hvala, čast 
Sa Ocem Sinom višnjemu 
Is njima Duhu Svetomu 
Nek bude u sve vjekove. — Amen. 


BOŽIC 


I Večernja (na večer Badnjeg dana) 

Psalmi kao u Redu Večernje, str. 4—7., osim posljednjeg 

Kao niže. 
PSALAM 116 

Hvalite Gospodina sva plemena, * hvalite ga svi 
narodi. 

Jer je silno nad nama milosrđe njegovo, * i istina 
Gospodnja ostaje dovijeka. 

Slava Ocu... 


HIMAN 


O Isuse, o Spase naš, 
Kog prije svake svjetlosti 
Božanstvom sebi jednaka 
Nebeski Otac porodi. 


Ti sjajno svjetlo Očevo, 
Ti nado roda ljudskoga, 
Čuj molbe, što se uzdižu 
Iz grudi tvojim slugama. 


O Stvorče svijeta, sjeti se, 
Da rađajuć se nekada 

Ti naše tijelo obuče 

U tijelu čiste Djevice. 


Svjedoči to nam ovaj dan 
Što sviće svake godine 
Od Oca da si došao 
Otkupitelj nam jedini. 


Sve zvijezde, zemlja, mora sva 
I svaki stvor ga pozdravlja 
U novoj pjesmi kao dan, 
Kad poče novo spasenje: 
A imi, koje umio 
Val blažen krvi presvete, 
O danu tvojeg rođenja 
Svim srcem hvalu pjevamo. 
Sva slava tebi, Isuse, 
Kog rodi Djeva Marija, 
I Ocu s Duhom preblagim 
U vječne vijeke vjekova. — Amen. 


H Večernja (na večer Božića) 
Prva tri psalma kao u Redu Večernje, str. 4—6, a dva 
posljednja kao niže. 


PSALAM 129 

Iz dubine vapijem k tebi, Gospodine, * Gospodine 
usliši glas moj. 

Nek slušaju uši tvoje, * glas molitve moje. 

Ako gledaš na bezakonja, Gospodine, * Gospodine; 
tko će opstati? 

No u tebe je oproštenje, * i radi zakona tvoga če- 
kam tebe, Gospodine. 

Čeka duša moja riječ njegovu, * ufa se duša moja 
u Gospodina, 

Od straže jutarnje sve do noći, * neka se ufa Izrael 
u Gospodina. 

* Jer je u Gospodina milosrđe * i obilno je u njega 

otkupljenje. : . 3 

I on će otkupiti Izraela * od sviju bezakonja nje- 
govih., 

Slava Ocu... 


PSALAM 131 


Spomeni se, Gospodine, u korist Davidovu, * sve 
revnosti njegove; š 

Kako se zakleo Gospodinu, * zavjetovao zavjet moć- 
nom Bogu Jakovljevu: 

»Neću ući u stan doma svojega, * neću se uspeti na 
ležaj postelje svoje, 

Neću dati sna očima svojim, * počinka vjeđama 
svojim, 

Dok ne nađem mjesto Gospodinu, * stan moćnom 
Bogu Jakovljevu«. 

Gle, čusmo o njemu u Efrati, * nađosmo ga u polji- 
ma Jar. 

Uđimo u stan njegov, * padnimo na koljena pred 
podnožjem nogu njegovih. 

Ustani, Gospodine, u mjesto pokoja svojega, * Ti 
i kovčeg veličanstva tvojega. 

Neka obuku svećenici tvoji pravdu, * i neka sveti 
tvoji kliču u radosti. 

Radi Davida, sluge svojega, * ne prezri lice poma- 
zanika svojega. 

Zakleo se Gospodin Davidu, * tvrdim obećanjem, od 
kojega neće odstupiti: 

»Potomka roda tvojega * postavit ću na prijestolje 
tvoje. 

Ako budu sinovi tvoji čuvali ugovor moj, * i nared- 
be, koje ih budem učio, 

I sinovi njihovi dovijeka * sjedit će na prijestolju 
tvojem«. 
Jer Gospodin izabra Sion, * njega zaželi sebi za 
stan: 

»Ovo je počivalište moje uvijeke, * ovdje ću stano- 
vati, jer sam ga želio. : 


Hranu njegovu blagoslovit ću blagoslovom, * siro- 
mahe njegove nasitit kruhom. 


Obući ću spasenjem svećenike njegove, * i sveti će 
njegovi u radosti klicati. 

Ozdje ću podići moć Davidu, * pripraviti svjetiljku 
pomazaniku svojemu. 


Neprijatelje njegove zaodjenut ću smetniom, * a nad 
njim će sjati kruna moja«. 
Slava Ocu... 


HIMAN kao na I Večernji, str. 12. 


14 


Nedjelja po Božiću 
PSALMI i HIMAN kao na Božić (II Večernja), str. 13-14. 


Osmina Božića — Nova godina 
Psalam 109, str, 4; Psalam 112, str. 7; Psalam 121. . 24; 
Psalam 126, str. 25; Psalam 147, str. 23. zoi 


HIMAN — Kao na Božić, str. 12. 


Ime Isusovo 
Psalmi kao nedjeljom, str. 4—7, zadnji kao niže. 


PSALAM 115 


Uzdao sam se i onda kad rekoh: * »Ražalošćen sam 
veoma«. 

Rekoh u stravi svojoj: * »Svaki je čovjek lažac!« 

Što ću uzvratiti Gospodinu * za sve, što mi je u- 
činio? 

Uzet ću čašu spasenja * i prizvat ću ime Go- 
spodnje. 

Izvršit ću Gospodinu zavjete svoje * pred licem sve- 
ga puka njegova. 

Dragocjena je u očima Gospodnjim * smrt praved- 
nika njegovih. 

O Gospodine, ja sam sluga tvoj, sluga sam tvoj i sin 
službenice tvoje: * razriješio si okove moje. 

Tebi ću prinijeti žrtvu zahvalnicu * i zazvat ću ime 
Gospodnje. 

Izvršit ću Gospodinu zavjete svoje * pred licem sve- 
ga puka njegova, 

U predvorjima doma Gospodnjega, * usred tebe, Je- 
ruzaleme. 


Slava Ocu... 
HIMAN 


Na Isusov se spomen sam 

U duši budi dragi plam, 

A vrh radostima je svim, 

U društvu milom kad si s njim. 


Što nježnije da zapjevaš, 
Što ljupkije da poslušaš, 
Il što da draže promatraš, 


No što je Isus, Gospod naš? . 


O blag spram sviju, Isuse, 
Što mole i kaju se, 
Il traže to kroz žića vaj: 
Tko tebe nađe, nađe raj! 
Govoriti je uzalud, 
Badava peru cio trud, 
Tko kuša, taj tek pravo zna, 
Što znači ljubav Gospodnja. 
Ti, Isuse, milinom svom 
I našom budi nagradom; 
Naš ponos cijeli bio tek 
U tebi, Spase, zauvijek. — Amen. 


Bogojavljenje 
Psalmi kao nedjeljom, str. 4—9. 
HIMAN 


Što dršćeš, kruti Irude, 

Od Kralja, koji dolazi? ' 

Ne, prijestolja ne otima 

Tko rajski prijest& dariva. 
Mudđraci zvijezdu gledaju, 


Sa zvijezdom naprijed okreću, 


Sve ištu Svjetlo svjetlošću 
I darom Boga priznaju. 

U čistu kupelj Jordana 

Sad višnje Janje ulazi, 

Nas peruć, samo nevino, 

Sve grijehe na se uzima. 
Gle čuda: na riječ njegovu 
U posudama kamenim 
Rumčnom voda postaje 
U vino se pretvarajuć, 

Sva slava tebi, Isuse, 

Što narodima javi se, 

I Ocu s Duhom presvetim 

U vječne vijeke vjekova. — Amen, 

Sv. Obitelj 


Psalam 109, str. 4; Psalam 112, str. 7; Psalam 121, str. ZA: 
Psalam 120, str, 25; Psalam 147, str. 23. 


HIMAN 
Nebšsko Svjetlo blaženo 
I ljudska nado najviša, 
O Isuse, što malešnu 
Dom rodni ti se smješio; 
Milosti puna Marijo, 
Što mogla si jedincata 
Da dojiš Spasa, dajuć mu 
Sa mlijekom svete cjelove; 
I ti, o Djevin čuvaru, 
Međ starim izabran ocima, 
Kog slatkom riječi: Oče moj! 
Božansko čedo naziva; 
Od časne loze Jesine 
Vi za spas ljudski dođoste: 
O čujte nas, što ponizno 
Oltare vaše častimo! 
Kad sunce tonuć uveče 
Sa svijeta svlači zlatni sjaj, 
Mi ovdje evo boraveć 
Iz svega srca molimo. 
O dajte našim kućama 
Onakav život, kakav je 
U vašem domu cvjetao 
Svim ljubeznim vrlinama. 
Božanski Spase Isuse, 
Što roditelje slušo si, 
Sa Ocem višnjim, s Duhom ti 
Nek bude slava uvijeke. — Amen. 


Nedjelje po Bogojavljenju 
U Bogojavljenju sve je kao u Redu Večer- 
nje, št 2L/ cet antifone za Veliča i molitve. 
'Sedamdesetnica 
Na Sedamdesetnicu, Sezdesetnicu i Pedesetnicu sve je kao 


u Redu Večernje, str..4—l, osim čitanja, antifone za Veliča i 
molitve. 4 SI. di 

Nedjelje Korizme 


U nedjelje Korizme i Muke sve je kao u Re 


du Večernje, 
str. 4—11, osim čitanja, himna, zaziva, antifone za Veliča 1 mo: 
litve. 


HIMAN 


Čuj, Stvoritelju milostiv, 
Naš plač i naše molitve 
U posvećenom postu tom, 
U korizmenom vremenu. 


Ti srca blag istražuješ, 
Ti slabost našu poznaješ: 
Poštedi, mi se kajemo, 
Proštenja milost molimo. 


O mnogo, mnogo griješismo, 
Ispovijedamo, smiluj se! 
Rad slave svoga imena 
Izliječi bolne, Gospode. 


Daj moć, da žudnje tjelesne 
Uzdržljivošću morimo, 

Da srca, grijeh odbacivši, 
Ne dadu paše strastima. 


Udijeli, Trojstvo blaženo, 
Podari, Bože jedini, 

Da posti tvojim vjernima 
Donesu plod obilati. — Amen. 


I nedjelja Muke 
HIMAN =» 


Barjaci kreću Kraljevi, 
Otajstvo Križa sjaji se, 
Na kojem Život umrije 
I smrću ljude oživi. 


Kad koplje mu se okrutno 
Zabolo šiljkom u srce, 

Sa vodom krv potekla je, 
Od grijeha nas da očisti. 

I ispuni se silna riječ 

Sto narodima David je 

U svetoj pjesmi doviknu: 

Zavlada Bog sa drveta. 
O drva divnog, štono sja 
U kraljevskome grimizu, 
Kom dano bi da dotiče 
Toliko svete udove. 

Na blaženim je rukama 

Tog svijeta cijenu nosilo 

I Božje tijelo vagnuvši 

Sotoni plijen je otelo. 
(Ova kitica se pjeva klečeći) 
Oj zdravo, Križu, nado sva! 
U dane Muke Gospodnje, 
Umnoži milost dobrima 
I digni krivnju s grješnika. 

Naš spase, sveta Trojice, 

Nek svaki duh veliča te, 

Ti dijeliš Križa plodove, 

Ti vječnu slavu podaj nam. — Amen. 


HI nedjelja Muke (Cvjetnica) 


HIMAN kao na I nedjelji Muke, str. 18. 


USKRS 
Psalmi kao nedjeljom, str. 4—9. 
Nema čitanja, himna ni zaziva. Mjesto toga: 
"USKRSNA ANTIFONA 

Ovo je dan što ga učini Gospodin. Kličimo i rađuj- 
mo se danas! 

Iza Blagosivajmo Gospodina i iza Bogu hvala doda se: 
Aleluja, aleluja. 

Nedjelje po Uskrsu 


U nedjelje Uskrsnog vremena (od danas do uključivo ne- 
djelje po Uzašašću) psalmi su kao u Redu Večernje, str. 4—9. 
a antifona je samo jedna (prije prvog psalma i ponovi se 
poslije petog): 


Aleluja, aleluja, aleluja. 

HIMAN : i 
Na gozbu Kralja Jaganjca 
U bijelom ruhu idimo, 
Kroz More prošav crveno 
Vladaru Kristu pjevajmo, 


U svojoj divnoj ljubavi 

On pit nam daje svetu Krv, 
Ta ljubav Tijelo njegovo 

Ko svećenik prikazuje. , , - 
ii DJ 


= 


Od krvi se na vratima 
Strahovit plaši anđeo, 
Put u moru se otvara, 
Dušmana vali gutaju. 


Naš vazam odsad Isus je, 
Vazmeno naše Janje On; 
I čistim ljudskim dušama '. 
Neokaljani, čisti kruh. -“ kama i 
O rajska žrtvo istinska, 
Što pako si pokorila, 
Što pretrgla si smrtni vez 
I dar života donijela! 


ZA: 


Nadvladav pako slavno Krist 

Barjake svoje razvija; -"““ "+ <“ 

: Raj otvara i povlači“: < 5-05 

Ko sužnja kralja tminskoga:.. 

- Da budeš vazda, Isuse; “ < (“€ <<< 
Veselje naše uskrsno, 
Preporođene izbavi “' 

Od grijeha smrti užasne. 


Sva slava Ocu vječnomu 
I uskrslomu Sinu mu 


Sa Tješiteljem Presvetim  ihossa 


U vječne vijeke vjekova. — Amen: 


UZAŠAŠCĆE 


PSALMI kao u Redu Večernje, str. 4—1, osim zadnjeg 116, 


str. 12. 


O spase roda ljudskoga, 

Miline puni Isuse, 

Ti Stvorče svijeta novoga 

I svjetlo svih, što ljube te! 
Što milosna te nagnalo, 
Da grijehe naše preuzmeš 
I smrt podneseš nedužan, 
Od smrti nas da izbaviš? 

U paklen bezdan prodireš 

I skidaš lance sužnjima; 

U slavlju kao pobjednik 

Uz desnu sjediš Očevu. 
Dobrota neka gane te, 
Da naše krivde popraviš 
I blaženstvom nas nadariš, 
Da lice tvoje gledamo. 

Ti vođ i put si u nebo, 

Ti budi živa želja nam, “ 

Ti radost naša kroz suze 

I slatka naša nagrada. 
Sva slava tebi, Isuse, 
Koji povrati se u nebo, 
Sa Ocem, s Duhom preblagim 
U vječne vijeke vjekova. — Amen. 


Nedjelja po Uzašašću 
PSALMI i HIMAN kao na Uzašašće. 
DUHOVI -:-" 
PSALMI kao u Redu Večernje, str: 4-9. 
HIMAN ; 


Prva kitica se pjeva klečeći. 


O dođi Stvorče, Duše Svet, 
Pohodi duše vjernika, 
Poteci višnjom milosti 

U grudi;:štono stvori ih: 

Ti nazivaš se Tješitelj, 
Blagodat Boga svevišnjeg, 
Studenac živi, ljubav, plam 
I pomazanje duhovno. 
Darova sedam razdaješ, 
Ti prste desne Očeve, 
Od vječnog Oca obećan 
"Ti puniš usta besjedom, 
Zapali svjetlo u srcu, 
Zadahni dušu ljubavlju, 
U nemoćima tjelesnim 
Potkrjepljuj nas bez prestanka. 
Dušmana od nas otjeraj 
I postojani mir nam daj, 
Ispred nas idi, vodi nas, 
Da svakog zla se klonimo. 
Daj, Oca da upoznamo 
I Krista, Sina njegova, 
I u te Duha njihova, 
Da vjerujemo sveudilj. 
Sva slava Ocu vječnomu 
I uskrslomu Sinu mu 
Sa Tješiteljem Presvetim 
Nek bude sad i uvijeke. — Amen. 


Presv. Trojstvo 
PSALMI kao u Redu Večernje, str. 4—9. 


HIMAN 

Već žarko sunce zalazi, 

O Svjetlosti neprolazna, 

Jedinstvo, Trojstvo blaženo, 

U srca naša ljubav lij. 
Mi ujutro ti pjevamo, 
Mi uvečer te molimo, 
Udostoj nas, da smjerno te 
Sa anđelima slavimo. 

Sa Ocem skupa Sinu mu 

I tebi, Duše Presveti, 

Neka bude, ko što bilo je, 

U vijeke slava vječita. — Amen. 


Tijelovo 


EPALAM 109, str, 4; PSALAM 110, str. 5; PSALAM 115 
sir. D i, 
PSALAM 127 

Blago svima koji se boje Gospodina, * koji idu pu- 
tovima njegovim. 

Jer ćeš jesti od truda ruku svojih, * blago tebi i 
dobro će ti biti. 

Žena je tvoja kao rodna loza * na zidovima kuće 
tvoje. 

Sinovi su tvoji kao mladice maslinove * oko stola 
tvojega. 

Eto tako će biti blagoslovljen čovjek, * koji se boji 
Gospodina. : 

Blagoslovio te Gospodin sa Siona, * da gledaš sreću 
Jeruzalema u sve dane života svojega. 

Da gledaš sinove sinova svojih, * mir Izraelu. 

Slava Ocu... 

PSALAM 147 

Hvali, Jeruzaleme, Gospodina, * hvali Boga svojega, 
Sione. 

Jer on utvrđuje prijevornice vrata tvojih, * blago- 
siva sinove tvoje. 

Ograđuje mirom granice tvoje, * hrani te naj- 
boljom pšenicom. 

Šalje besjedu svoju na zemlju, * brze teče riječ 
njegova. 

Daje snijeg kao vunu, * sipa maglu kao pepeo. 

Baca grad, svoj kao zalogaje; * tko će podnijeti 
studen njegovu? i 
: Šalje riječ svoju i sve se topi, * duva vjetrom svo- 
jim i teku vode. 

Javlja riječ svoju Jakovu, * naredbe i sudove svoje 
Izraelu. 
.. Ne čini tako ni jednome narodu * i sudova im svo- 
jih ne objavljuje. 

Slava Ocu... 


Nedjelje po Duhovima 
Na nedjelje po Duhovima sve je kao u Redu Večernje, str, 
i—i1, mg sPake nedjelje vlastita antifona za Veliča 1 mos 
litva iz Mise te nedjelje. 


Presv. Srce Isusovo 


Psalam 109, str. 4; Psalam 110, str, 5; Psalam 115, str. 15; 
Psalam 127, str. 23; Psalam 147, str. 23. 


HIMAN . 
Gle, kako naši oholi 
I ljuti grijesi raniše 
Božansko Srce nevino, 
Što nije tog zaslužilo! 
Zavitla vojnik sulićom,' 
A naš je prijestup upravi, 
I gvožđu šiljak okrutan 
Opakost naša naoštri. 
Iz rane Srca Kristova 
Izađe Crkva njegova, 
Tu vrata se otvoriše 
Svim ljudima na spasenje. 
Odonud milost teče sveđ , 
Ko potok sedmerostruki, X 
Da na njem blatnu haljinu | <; </+1 
U krvi Janjca peremo. 
Rugobom novom nemojmo uh 
Ranjavat Srca blaženog, i. 
Već nek nam srce gori za nj, če 
Ko za nas ljubav njegova. nikaj 
Sva slava tebi, Isuse, 
Što livaš milost iz Srca, 
I Ocu s Duhom preblagim- si 
U vječne vijeke vjekova. — Amen: 


8. XII Bezgrješno Začeće 


1. PSALAM 109, str. 4. 
2. PSALAM 112, str. 7. 


3. PSALAM 121 3 : 
Radujem se, kad mi govore: * idemo u dom Go- 
spodnji. . 


3 


24 


Već stoje noge naše * na vratima tvojim, Jeruza- 


leme! 
Jeruzaleme, sazidan si kao grad, * u kojem se sve 


drži Pee di sd 
amo se penju plemena, plemena Gospodnja * 
zakonu Izraelovu, da slave ime Gospodnje. PR 
Ondje stoje stolice sudačke, * stolice doma Davi- 


ova. 
Želite mir Jeruzalemu: * Neka budu sigurni, koji te 
ljube! 
Nek vlada mir u utvrdama tvojim #* i sigurn 
tornjevima tvojim. obu 
kraja braće svoje i prijatelja svojih * velim: »Mir 
tebi«! 
Radi doma Gospodina Boga našega * želim ti dobro. 
Slava Ocu... 
4. PSALAM 126 
Ako Gospodinu ne zida kuće, * uzalud se trude koji 
je zidaju. 
; Ako Gospodin ne čuva grada, * uzalud bdije koji ga 
čuva. 
Uzalud vam je rano raniti * i ustajati poslije počin- 
ka, vi koji blagujete kruh boli: kiši 
On tek daje san ljubimcima svojim. * Eto sinovi su 
baština od Gospodina, potomstvo je njegova nagrada. 
Što su strijele u ruci jakome, * to su sinovi mladosti. 
: Blago čovjeku, u koga ih je mnogo: * neće se postid- 
ia kad bude odgovarao neprijateljima svojim na vra- 
ima. 
Slava Ocu... 
mare 5. PoATAM 141, str. 23. 
Prva kitica se moli klečeći. 
Zdravo, Zvijezdo mora, 
Majko Božja nježna, 
Vazda djevičanska, 
Dveri rajska zdravo! 
Ti što začu pozdrav 
S usta Gabrijela: 
.Mirom nas okrijepi, 
Mjenjaj ime Evi. 


S krivca lance skini, 
Slijepu daj da vidi 
Tjeraj naše jade, 
Sve isprosi dare. 
Majkom se pokaži, 
Molbe nam prikaži 
Onom rad nas što je 
Posto dijete tvoje. 
Djevo osobita, 
Smjerna ko ni jedna, 
Grijehu ti nas otmi, 
Smjerne, čiste tvori. 
Daj nam sveto živjet, 
Sigurno putovat, 
Uz Isusa vijekom 
Radovat se s tobom. 
Slava Bogu Ocu, 
Višnjem Kristu dika 
Ko i Duhu Svetom, 
Isti poklon trima. — Amen. 


2. II Svijećnica 
PSALMI i HIMAN kao na Bezgrješno Začeće, str. 24—25. 


19. III Sv. Josip 


PSALMI kao u Redu Večernje, str. 4—7, osim zadnjeg 
Ps. 116; str. 12. 
HIMAN 
Neka te, Josipe, nebo uzvisuje, 
Svaki kraj kršćanski nek ti se raduje, 
Ti si pun zasluga, prečistom ženidbom 
Združen s Djevicom nevinom. 
Kada se slavni plod pod srcem javi njoj, 
I ti bi, čudeć se, u brizi tjeskobnoj, 
Anđeo reče tad: Djetešce presveto 
Božjim Duhom je začeto. 
Nježni se rađa Bog, i ti ga miluješ, 
S njime u Egipat bježeći putuješ, 
A kad on iščeznu, tražiš ga, nalaziš, 
Pun veselja već ne tužiš. 

Istom smrt pravedna druge posvećuje, 
Borce što pobjede slavom usrećuje, 
Ti ko Duh iz raja — udesa blaženog! — 
Živ još uživaš Boga svog. 
Trojice višnja, čuj, budi nam u pomoć, 
Podaj po Josipu u nebo nama doć, 
Da te svi uvijeke ondje u domu tvom 
Pjesmom slavimo zahvalnom. — Amen. 


25. III Blagovijest 
PSALMI i HIMAN kao na Bezgrješno Začeće, str. 24—25. 


1. V Sv. Josip Radnik 


PSALMI i HIMAN kao 19. III, str. 26—27. 


24. VI Sv. Ivan Krstitelj 


PSALMI kao u Redu Večernje, sir. 4— zadn 
Ps. 116, str. 12. sia mm si 


Da uzmognemo zanosnom ti pjesmom 
Čudesna djela pravo opjevati, 
Izbriši grijeh nam s usta okaljanih 
Ivane sveti! 
Dolazi glasnik s neba visokoga, 
Tvom Ocu javlja tvoje porođenje 
I veličinu, ime tvoje kaže 
I tok života. 
Sumnja u glase svetog obećanja 
Tvom roditelju tada jezik sveza, 
Ali kad ti se rodi, izgubljeni 
Govor mu vrati. 
Još skrit u majci osjećao ti si, 
Da blizu Kralj je u svom divnom dvoru, 
Tad roditelji zaslugama tvojim 
Otkriše tainu. 
Svevišnjem Ocu slava, slava Sinu, 
Slava i tebi, moći njih obaju, 
Vječiti Duše, jedan Bože, u sve 
Vjekove vječne. — Amen. 

29. VI Sv. Petar i Pavao 


PSALAM 109, str. 4; PSALAM 112, str. 7; PSAL 
str. 15. ALAM 13, 
PSALAM 125 

Kad je Gospodin vraćao roblje sionsko, * bilo nam 
je, kao da sanjamo. i 

Tada su usta naša bila puna smijeha, * i jezik nag 
klicanja. 

Tada se govorilo među narodima: * »Gospodin je 
učinio veliko djelo na njima«. 

Uistinu, veliko je djelo učinio Gospodin na nama, * 
mi smo se razveselili. : 
. Okreni, Gospodine, sudbinu našu, * kao potoke na 
jugu. 

Koji siju u suzama, * u radosti će žeti. 

Odlazeći idu i plaču, * noseći sjeme za sjetvu. 

Ali će doći, doći će s klicanjem, * noseći snopove 
svoje. 

Slava Ocu... 


PSALAM 138 

Gospodine, ti me kušaš i znaš: * ti znaš kad sjednem 
i kad ustanem. 

Ti razumiješ misli moje iz daleka: * hod moj i staze 
moje ti istražuješ. 

I sve putove moje ti vidiš: * i sve riječi usta mojih 
ti čuješ. 

Eto, Gospodine, ti znaš sve novo i staro: * Ti si me 
stvorio i stavio na me ruku svoju. 

Čudnovato je za me znanje tvoje: * uzvišeno je, ne 
mogu da ga dokučim. 

Kamo da otiđem od duha tvojega? * i od lica tvo- 
jega kamo da pobjegnem? 

Da uziđem na nebo, ti si ondje: * da siđem u pakao, 
ondje si. 

Da se uzdignem na krilima zore, * i preselim se na- 
kraj mora: 

I ondje će me ruka tvoja voditi: * i držati me de- 
snica tvoja. 

Da rečem: možda će me mrak sakriti; * noć mi je 
rasvjeta u raskošima mojim. 

Jer mrak nije mračan pred tobom, i noć je svijetla 
kao dan: * mrak je njezin kao svjetlo njegovo. 

Jer što je u meni ti si stvorio; * držiš me već od 
utrobe matere moje. 

Hvalit ću te jer si veoma uzvišen: * divna su djela 
tvoja i duša moja pozna ih dobro, 

Nije sakrivena pred tobom ni jedna kost moja, koju 
si ti u skrovitu sazdao: * ni biće moje u dubini ze- 
maljskoj. 

Zametak moj vidješe oči tvoje, i u knjizi tvojoj svi 
su zapisani: * i zabilježeni dani kad ih još nije bilo ni 
jednoga. 

Za mene su veoma štovanja vrijedni prijatelji tvoji, 
Bože: * Veoma je utvrđen ugled njihov. ' 

Da ih brojim, bilo bi ih više nego pijeska: * kad se 
probudim, još sam s tobom. 

O da bi istrijebio, Bože, grješnike; * krvopije, idite 
od mene: 

Jer govorite u srcu svojemu: * uzet će uzalud gra- 
dove tvoje. 

Zar da ne mrzim na one, koji na te mrze, Gospo- 
dine? * Zar da se ne zgražam na neprijatelje tvoje? 

Punom mržnjom mrzim na njih: * neprijatelji su 
i meni. 

Okušaj me, Bože, i poznaj srce moje: * ispitaj me, 
i poznaj staze moje. 

I vidi jesam li na zlu putu: * i izvedi me na put 
vječni. 

Slava Ocu... 

HIMAN ? 

Krasot& puno rajsko svjetlo vječito 

Natopilo je sjajem sreće zlatni dan, 

Što poglavice apostolske vjenčava 

I grješnicima prolaz k nebu otvara. 

Nebeski Vratar i s njim svijeta Učitelj, 
Ti oči Rima, suci sviju naroda, 

U vijeću rajskom sjede s lovor-vijencima, 
Na križu prvi, mačem drugi pobijedi, 


O blažen Rime, štono te posvetila 
Vladara ovih dvaju krvca preslavna: 
U grimizu se njezinu rumeneći 
Ljepote svijeta svega sam nadilaziš. 


Nek bude slava vječna s čašću, štovanjem 

Is radosnicom pjesmom Trojstvu Presvetom 

Što u jedinstvu svakim stvorom upravlja 

Po svem kolikom nizu vječnih vjekova. — Amen. 


1. VII Predragocjena Krv Isusova 
PSALMI kao nedjeljom, str. 4—7, osim zadnjeg Ps; 147, 


str. 23. 

HIMAN 
Pjesme svečane svud neka odjekuju 
Neka lica se sva radošću zasjaju, 
S plamenim zubljama sad redom u povorci 
Neka krene se star i mlad. 


Krvi presvete mi, što ju iz premnogih 
Rana livao Krist na tvrdom drvetu, 
Spominjemo se sad, i dok je častimo, 
Daj da suze bar livamo. 


Snašla ljudski je rod preljuta nevolja, 
Starog Adama grijeh u nju ga srušio: 
Adam nevin nov, divne svetosti pun, 
Svima život nam povraća. 


Silni Isusov klik s križa se uzdiže 
Višnjem Ocu, i on u nebu prima ga, 
Oca više još krv sveta pomiruje, 
Sve nam radi nje oprašta. 


Krsnu haljinu tom krvlju operimo, 
Ona odnosi grijeh, odaje rumen blist, 
Po kom bivamo tad nalik na anđele, 
Dragi Kralju nebeskom. 


str. 1 


Nitko od sad nek put pravi ne ostavlja, 
Prispjet svima je red k svrsi nam posljednjoj, 
Da nebeski nam dar predobri dade Bog, 

Koji putem nas pomaže, 


Milo pogledaj nas, Oče svemogući, 
Svima, štono nas Krv Sina tvog otkupi 
I što blagi nas tvoj tješi i krijepi Duh, 
Mjesto u svome raju daj. — Amen. 


7. VII Sv. Ćiril i Metod 


sporni kao nedjeljom, str. 4—7, osim zadnjeg Ps. 131, 


HIMAN 
Slavite, vjerni, Božja dva junaka, 
Sto Bog im sjajni rajski prijesto poda, 
Dva neumorna divna apostola 
Slavenskog roda. 


Združila ista ljubav tu je braću, 
Iz pustinje ih vukla žudnja ista: 
Da vječnu sreću mnogima donesu 
Vjerom u Krista. 


Bugari, Česi, Moravljani k tomu 
Primaju od njih višnje svjetlo milo, 
Narode mlade hitro oni vode 

Crkvi u krilo. 


Blaženi sveci s krunom zasluženom, 
Nek plač vas naš i molitva nam gane: 
Čuvajte dare predane nam od vas 

U davne dane. 


Vijekom nek sjaju svjetlom prave vjere 

Sinova vaših kraji plemeniti, 

Ko negda tako sveđer blagoslovom 

Rim će im biti. 
Ljudskoga roda Stvoritelju, Spase, 
Što blag nam dijeliš dobra prevelika, 
Dobroti tvojoj u sve vijeke budi 
Hvala i dika. — Amen. 

6. VIII Preobraženje Kristovo 


PSALMI kao nedjeljom, str. 4—7, osim zadnjeg “Ps. 116. 


str. 12. 
HIMAN 
Svi, koji Krista tražite, 
Sad oči u vis dižite, 


Tu moći ćete vidjeti 
Znak očit slave vječite. 


O prizora čudovitog! 

To svjetlost je neprolazna 
Sjaj uzvišen, bez granica, 
Od neba, zemlje stariji. 


To Kralj je sviju naroda. 
Židovskog puka Kralj je to, 
Što Abrahamu zauvijek 

I djeci bi mu obećan. 


To onaj je, kog proroci 
Navješćuju, označuju, 
Kog Otac nam pokazuje 
I veli: Svi ga slušajte! 


Sva slava tebi, Isuse, 

Što malenima javljaš se, 

I Ocu, s Duhom preblagim 

U vječne vijeke vjekova. — Amen. 


15. VIII Velika Gospa 


PSALMI i HIMAN kao na Bezgrješno Začeće, str. 24—26. 


14. IX Uzvišenje sv. Križa 


PSALMI kao u Redu Večernje, str. 4—7, osim zadnjeg 
Ps. 116, str, 12. HIMAN kao na I Nedjelju Muke, 
U šestoj kitici, koja se pjeva, klečeći, drugi redak glasi: U ovoj 


slavi pobjednoj. 

29. IX Sv. Mihael 


PSALMI kao nedjeljom, str. 4—7, osim zadnjeg psalma 


137, str. 38. 


HIMAN 


PSALMI kao nedjeljom, Str. 4—7, osim zadnjeg Ps. 


str. 12. 


Ti sjaju, moći Oca svog, 
Ti žiće naše, Isuse, 

Sa anđelima vjernim ti 
Mi slavu tvoju pjevamo. 


Nebeska vojska bezbrojna 
Za tebe u boj polazi, 
Ispred nje križa zastavu 
Mihovil nosi pobjednik. 


On silu zmaja okrutnog 

U bezdno ruši pakleno, i 
Sotonu s vojskom buntovnom 
Ko munju baca sa neba. 


Na poglavicu oholih 
Za ovim vođom stupajmo, 
Da krunom slave vječne nas 
* Ovjenča Božji Jaganjac. 
Sva slava Ocu Vječnomu: 
On sve, što Sin ih otkupi, 
Što Tješitelj ih posveti, 
Po anđelima čuvao. — Amen. 


30. IX Sv. Jeronim 


HIMAN 

Veselo slaveć blagdan velikoga 
Naučitelja i k tom zaštitnika 
Zemlja se s nebom združuje i pjeva 
Pjesme nebeske, 


Primi, o diko dičnih učitelja, 
Klikćući narod, glasne hvalospjeve 
I milostivan napuni nam grudi 
Darima svetim. 


115, 

Krivovjerstvo si snažnom tjero riječju. 
I otrovnicu guju paklenjaču 

Sa zemlje tjeraj i pokazuj njenu 
Himbenu pakost. 


Zavjeta starog i novoga Pismo 
Vješto u jezik rimski prenoseći 
Učiš nas živjet, ko što od nas traže 
Zakon i vjera. 


Tvrđavo snažna ila dalmatinskoga, 
Pomozi puku, koji pomoć moli, 
Sve što te časte kao zaštitnika 
Obilno daruj. 


Hvaljen i slavljen neka bude Otac 

I Sin mu koji palu zemlju spasi, 
Svetomu Duhu isto takvom pjesmom 
Pjevajmo slavu. — Amen. 


Ta zato kruha, vina lik 
Na žrtveniku krije te, 
I s probođenih grudi ti 
Spas djeci tvojoj izvire. 
Glavari svih te naroda 
Pred svijetom javno častili, 
Poštivala te škola, sud, 
Priznavao zakon, umjetnost. 
Znak blistao se kraljevski, 
Što smjerno ti je posvećen: . 
Podloži blagom žezlu svom 
Domovinu i svaki dom. 
Sva slava tebi, Isuse, 
Što vlašću svijetom upravljaš, 
I Ocu s Duhom preblagim 
U vječne vijeke vjekova. — Amen. 


1. XI Svi sveti 


Zadnja nedjelja listopada Krist Kralj 


PSALMI kao u Redu Večernje, str. 4—7, osim zadnjeg Ps. 
116, str. 12. HIMAN 


PSALMI kao nedjeljom, str. 4—7, osim zađnjes Ps. 115, 
str. 15. 


HIMAN 
Ti, Kriste, Kralj si vjekova, 
Ti vladar sviju naroda, 
Ti sudac si jedincati 
Svih umova i srdaca. 


Svijet opaki povikuje: 
Mi nećemo, da vlada Krist! 
A mi ti evo kličemo! 
Ti višnji Kralj si sviju nas! 
O Kriste, mira vladaru, 
Pokori srca buntovna, 
U jedno stado skupi sve, 
Od tebe što odlutaše. 


Ta zato ruke šireći, 

Sa križa visiš krvavog 
I probijeno sulicom 

U plamu Srce otkrivaš. 

Oprosti, Kriste, slugama, 
Za koje Oca preblagog 

Nas štiteć moli Djevica 
Kod prijestolja ti milosnog. 


Ivi, o čete blažene, 
Anđelskih devet zborova, 
Zla odganjajte minula 

I sadanja i buduća. 


O apostoli, proroci, 

Pred Sucem vi nas pravednim 
Zagovarajte, molite, 

Da smiluje se skrušenim. 


Vi, mučenici rumeni, 

Vi, u odijelu prebijelom 
Priznavaoci: zovite 

Iz progonstva nas u naš dom. 

Ti, čisto kolo djevicA 

I zbore časni odazvan 

Iz pustinje u zvjezdan kraj: 
Uvedite nas u svoj stan. 


Vi nevjeru udaljite, 

Zametite joj kod nas trag, 
Da svojim stadom jedinim 
Jedincat vlada Pastir blag. 


Sva slava Ocu vječnomu 

I slavnom Sinu jedinom 

Sa Tješiteljem Presvetim 

Nek vječnošću se glasi svom. — Amen. 


2. XI Mrtvi dan 


Večernja počinje neposredno prvom antifonom. 
1 Omiljet ću Gospodinu u zemlji živih. 


PSALAM 114 
Milo mi je, što Gospodin sluša * glas molitve moje. 
Što prigiba k meni uho svoje * zato ga sve dane 

svoje prizivam. ; 

Kad me opkole boli smrtne, * zadese me pogibli 
paklene. 

Naiđem na nevolju i bol, * tad prizivam ime Go- 
spodnje. 

O Gospodine, izbavi dušu moju, milosrdan je Gospo- 
din i pravedan, * i Bog je naš milostiv. 

Čuva malene Gospodin; * bio sam ponižen i on me 
izbavi. ' 

Vrati-se, dušo moja, u mir svoj, * jer ti je Gospodin 
učinio dobro. 

On je izbavio dušu moju od smrti, oči moje od 
suza, * noge moje od pada. 

Omiljet ću Gospodinu * u zemlji živih. 

Na kraju svakog Psalma kaže se: 

Pokoj vječni * daruj im Gospodine. 

I svjetlost vječna * svijetlila njima. 

Ponovi se antifona: Omiljet ću... 


2 Jao meni, jer se boravak moj otegao. 

PSALAM 119 


U svojoj tjeskobi vapijem Gospodinu, * i on me 


sluša. 
Gospodine izbavi dušu moju od usana bezbožnih * 


“ iod jezika lukavog. 


Što će ti dati ili što će ti dodati, * jeziče lukavi? 

Oštre strijele ratničke, * sa živim ugljevljem, što 
ništi. 

Jao meni, jer se boravak moj otegao; stanujem 
među stanovnicima cedarskim, * dugo prebiva u tuđini 
duša moja. 

Među onima koji mrze na mir ja sam miroljubiv, * 
kad im prigovorim, navaljuju na me ni zašto. 

Pokoj vječni... 

Ponovi se antifona: Jao meni... 

3 Gospodin te čuvao od svih zala, čuvao dušu tvoju 


Gospodin. p 
PSALAM 120 


Podižem oči svoje prema gorama, * odakle mi do- 
lazi pomoć. 

Pomoć je meni od Gospodina, * koji je stvorio nebo 
i zemlju. : 
ša Neće dati da posrne noga tvoja, * ne drijema čuvar 

oj. 

Gle ne drijema i ne spava * čuvar Izraelov. 
Gospodin je čuvar tvoj, Gospodin je zaštita tvoja, * 
Pn ti je s desne strane. 

Danju te ne ubija sunce, * ni mjesec noću. 

Gospodin te čuvao od svih zala, * sačuvao dušu tvo- 
ju Gospodin. 

Gospodin čuvao ulazak i izlazak tvoj * odsad i do- 
vijeka. 

Pokoj vječni... 

Ponovi se antifona: Gospodin te čuvao... 


4. Ako gledaš na bezakonja Gospodine, Gospodine 
sko će opstati. 


PSALAM 129, str. 13. 
5 Ne prezri Gospodine, djela ruku svojih. 

PSALAM 137. 

Hvalim te, Gospodine, od svega srca svojega * jer si 
čuo riječi usta mojih 

Pred anđelima pjevam tebi * klanjam se pred sve- 
tim hramom tvojim i hvalim ime tvoje 

Radi milosrđa tvojega i istine tvoje * jer gi nada 
sve uzveličao sveto ime svoje. 

U koji te dan prizovem, usliši me * i ojačaj dušu 
moju. 

Neka te hvale, Gospodine, svi kraljevi zemaljski * 
jer su čuli sve riječi usta tvojih, 

I neka pjevaju na putovima Gospodnjim, * jer je 
velika slava Gospodnja. 


Jer je uzvišen Gospodin i vidi, što je nisko * i što je E 


visoko izdaleka poznaje. 

Kad sam posred nevolje oživljuješ me, pružaš ruku 
protiv srdžbe neprijatelja mojih, * i spasava me desnica 
tvoja. : 

Gospodin će svršiti što čini za mene, Gospodine, mi- 
losrđe je tvoje dovijeka, * ne prezri djela ruku svojih. 

Slava Ocu... 

Ponovi se antifona Ne prezri... 


ZAZIV 


Čuh glas s neba gdje mi govori. — Blago mrtvima 
koji u Gospodinu umiru. 


ANTIFONA ZA VELICA ; 

Sve što daje meni Otac k meni će doći i onoga koji 
dolazi k meni neću istjerati napolje. 

Zatim klečeći Oče naš... 

Ine uvedi nas u napast. — Nego izbavi nas od zla. 

Od vrata paklenih. — Izbavi, Gospodine, duše nji- 


hove. 
Počivali u miru. — Amen. ' : : 
Gospodine, usliši molitvu moju. — I vapaj moj 
K tebi da dođe. 
Gospodin s vama, — I s duhom tvojim. 
Iza toga odgovarajuća molitva. 

Posvećenje Crkve 


HIMAN 
Nebeski Jeruzolime, 
Božanskog mira gledanje, 

Od živog stjenja tvrđavo, 

Što k vječnom svodu dopireš, 
A anđela milijun te 

Ko nevjestu okružuje! 


O kćeri dobro udana, 

Što slava Očev miraz ti, 

A svaka milost mužev dar; 
Od sviju ljepša kraljice, 

S vladarom Kristom vjenčana 
Nebeska svijetla državo. 


Tu biser-vrata blistaju 

I otvorena svima su, 

Jer na njih samo kreposti 
Uvesti mogu smrtnika, 
Što ranjen svetom ljubavi 
Za Krista patnje podnosi. 


Kamenar dlijetom krepkim je 
I udarcima čekića 

Baš mnogo stijene gladio, 

Što u tu zgradu ulaze, 

I zgodnim vezom sljubljene 
Do takva visa penju se. 


Sva slava, ko što doliči, 

Nek bude Ocu višnjemu 

I jedinomu Sinu mu 

Sa Tješiteljem preslavnim: 
Gospodstvo njemu, čast i vlast 

U vječne vijeke vjekova. — Amen. 


PRALI kao nedjeljom, str, 4—7, osim zadnjeg Ps, 
str. 23. 


147, 

